OzLabs/hebrew-wiki-articles huggingface dataset:
המתווך (סרט, 2015)

המתווך (באנגלית: The Go-Between) הוא סרט דרמה רומנטית בריטי משנת 2015 המבוסס על הרומן "The Go-Between" מאת אל פי הארטלי. הסרט צולם בבית אנגלפילד בברקשייר. הרומן עובד גם לסרט קולנוע בשנת 1971 בשם המקשר בבימויו של ג'וזף לוסי.

==תקציר עלילה==
ליאו, אדם מבוגר חוזר למקום בו בילה בקיץ של שנת 1900 כאורח של משפחתו האמידה של חברו ללימודים, מרקוס מודסלי. במסעו נזכר ליאו באירועים שהתרחשו בביקור המקורי, במהלכם חגג את יום הולדתו ה-13. באותו ביקור הוא התאהב באחותו הגדולה של חברו מריאן, ששאיפות משפחתה היו שהיא תתחתן עם בעל האחוזה העשיר, ויקונט טרימינגהם.

בזמן שהותו של ליאו בבית משפחת מודסלי, חברו מרקוס אני מרגיש בטוב. ליאו שנותר חסר מעש, מתחיל להעביר הודעות בין מריאן לבן טד ברג'ס, חוואי צעיר הגר בקרבת מקום. בתחילה הוא אינו מודע למשמעות המסרים, אבל לאט לאט הוא מתחיל להבין את חשיבותם, כשהוא נלכד בשורה של אירועים שאין לו שליטה בהם. כמבוגר, כל מה שקרה באותו קיץ, והזכרונות שאותם דיכא מאז, מתחילים להתבהר. בסוף מסעו, ליאו המבוגר פוגש את מריאן ואת הנכד שלה שמתנכר אליה. מריאן משכנעת את ליאו להיות המתווך פעם נוספת ואחרונה.

==צוות השחקנים==
* ג'ק הולינגטון – ליאו קולסטון הצעיר.
* ג'ים ברודבנט – ליאו הזקן.
* ג'ואנה ונדרהם – מריאן מודסלי הצעירה.
* ונסה רדגרייב – מריאן הזקנה.
* בן בט – טד בורגס / יו אדוארד וינלאב, ויקונט טרימינגהם ה-11.
* סטיבן קמפבל מור – יו וינלאב, ויקונט טרימינגהם ה-9.
* לזלי מנוויל – מדלן מודסלי.
* סמואל ג'וסלין – מרקוס מודסלי.
* ג'ק קטמור-סקוט – דניס מודסלי.
* טים מקמולן – משרת.
* אמילי ליינג – ג'וליה.
* ניקולס אוונס – נער.

==קבלה וביקורת==
ג'ספר ריס מהדיילי טלגרף נתן לסרט חמישה כוכבים מתוך חמישה. הוא כתב שהסרט "המתווך" נותר נאמן לסיפורו של ל"פ הארטלי, ושיבח את משחקו של הילד ג'ק הולינגטון.

סם וולאסטון כתב בעיתון הגרדיאן שהוא העדיף את העיבוד של ה-BBC על הסדרה "אחוזת דאונטון" ששודרה באותה עת בערוץ אחר.

==קישורים חיצוניים==

==הערות שוליים==

קטגוריה:סרטי 2015
קטגוריה:סרטי טלוויזיה בריטיים
קטגוריה:סרטי דרמה בריטיים
קטגוריה:סרטי דרמה רומנטית
קטגוריה:סרטים על משפחות
קטגוריה:סרטים באנגלית
קטגוריה:סרטים מבוססי ספרים
אסתר הארט

אסתר הארט (בהולנדית: Esther Hart; נולדה ב-3 ביוני 1970) היא זמרת הולנדית.

==ביוגרפיה==
הארט נולדה בעיירה אפה (Epe) שבחלדרלנד.

ב-2003 הייתה אמורה להשתתף בתחרות הבריטית "שיר עבור אירופה" לבחירת נציגותה באירוויזיון עם השיר "Wait for the Moment" ובאותה שנה גם השתתפה בפסטיבל השירים של הולנד, עקב העניין שלא יכלה להשתתף בקדמים עבור שתי מדינות שונות היא פרשה מהתחרות הבריטית.

היא זכתה בפסטיבל השירים ההולנדי עם השיר "One More Night", היא ייצגה את הולנד באירוויזיון בלטביה והייתה במקום ה-13.

היא הוציאה שלושה אלבומים ב-1995, 1996, ו-2003.

היא הציגה את תוצאות הניקוד של הולנד באירוויזיון 2004 ובאירוויזיון 2008.

ב-2008 ישנה מרצונה לילה בכלא וזאת כחלק מפעולת צדקה וזאת מטעם ארגון "Exodus Foundation" המסייע לאסירים לשעבר להשתקם ולאמץ אורח חיים רגיל.

מ-1992 היא מנהלת מערכת יחסים עם הגיטריסט אראם קרסברגן, הם הורים לבת ובן ומתגוררים ברוטרדם.

==קישורים חיצוניים==

* 

==הערות שוליים==

קטגוריה:זמרות הולנדיות
קטגוריה:נציגי הולנד באירוויזיון
קטגוריה:הולנדיות שנולדו ב-1970
קטגוריה:הולנדים שנולדו ב-1970
מייה מרטינה

מִייָה מרטינה (בקרואטית: Mija Martina; נולדה ב-26 באפריל 1984) היא זמרת בוסנית, שייצגה את מדינתה בתחרות האירוויזיון בשנת 2003. 

==ביוגרפיה==
מרטינה נולדה במוסטאר למשפחה המשתייכת ללאום הקרואטי במדינה.

בגיל שלוש זכתה בתחרות זמרה לילדים ובגיל שש עשרה השתתפה בתחרות מוזיקה בסרייבו.

ב-2003 נבחרה לייצג את בוסניה והרצגובינה באירוויזיון עם השיר "Ne brini" שם הייתה במקום ה-16.

באירוויזיון 2004 מסרה את תוצאות הניקוד מבוסניה הרצגובינה.

ב-2005 ניסתה לייצג את מדינתה בפעם השנייה באירוויזיון אך בתחרות הלאומית לא זכתה והגיע למקום ה-5.

היא ארגנה מדי שנה אירוע מיוחד במהלך יריד שנערך במוסטר, עיר הולדתה.

בנוסף למוזיקה היא עבדה כעיתונאית ומגישת טלוויזיה במדינתה, היא שימשה תקופה גם כדוברת משרד התיירות של בוסניה והרצגובינה.

==קישורים חיצוניים==

* 
* 

קטגוריה:זמרות
קטגוריה:זמרים
קטגוריה:משתתפי אירוויזיון 2003
קטגוריה:נציגי בוסניה והרצגובינה באירוויזיון
קטגוריה:עיתונאיות
קטגוריה:מנחות טלוויזיה
קטגוריה:בוסנים שנולדו ב-1984
Rihanna 777 Documentary... 7Countries7Days7Shows

Rihanna 777 Documentary... 7Countries7Days7Shows הוא סרט דוקומנטרי אודות מיני סיבוב ההופעות 777 Tour של הזמרת ריהאנה. הסרט עלה לאקרנים ב-7 במאי 2013 על ידי דאף ג'אם ויום קודם גרסה ערוכה שלו הופצה ב-Fox Network.

הסרט מתעד את מאחוריי הקלעים של סיבוב הופעות זה אשר נעשה בנובמבר 2012 על מנת לקדם את יציאת אלבומה השביעי Unapologetic. במסגרת מסע ההופעות ריהאנה הופיעה ב-7 מדינות שונות וקיימה הופעה אחת בכל אחת מהן במשך 7 ימים ומכאן נגזר שם סיבוב ההופעות ושם הסרט.

במהלך סיבוב ההופעות התלוו אל הזמרת 150 עיתונאים מכל מיני מדינות בעולם.

== רקע ושחרור ==
על מנת לקדם את אלבום האולפן השביעי שלה Unapologetic ריהאנה יצאה לסיבוב הופעות קצר לקידום האלבום כאשר הקונספט שעד מאחוריו הוא שסיבוב ההופעות יהיה ב-7 מדינות שונות, יתפרס למשך 7 ימים שונים ותתבצע הופעה אחת בכל מדינה, ולכן סיבוב ההופעות נקרא 777 Tour. במהלך סיבוב הופעות זה ליוו את ריהאנה 150 עיתונאים שונים מ-82 מדינות שונות (ביניהם גם עיתונאי מישראל) אשר טסו איתה לכל יעדים ולכל ההופעות.

ב-19 במרץ 2013 ריהאנה חשפה לראשונה את העובדה שהולך לצאת סרט דוקומנטרי לסיבוב ההופעות וב-4 באפריל היא פרסמה טריילר ראשון לסרט. ב-16 באפריל הופץ טריילר נוסף באתר הרשמי של ריהאנה. סיבוב ההופעות התחיל בתאריך ה-14 בנובמבר 2013 במקסיקו סיטי והסתיים שבוע לאחר מכן ב-20 בנובמבר בניו יורק.

== מיקומי שיא ==
כל מצעדי האלבומים שלהלן, הם מצעדי אלבומי וידאו בלבד.

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|15,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!אוסטרליה
| rowspan="8" |7 במאי 2013
| rowspan="11" |DVD
|יוניברסל מיוזיק גרופ
|
|-
!קנדה
|דאף ג'אם
|
|-
!גרמניה
| rowspan="5" |יוניברסל מיוזיק גרופ
|
|-
!איטליה
|
|-
!יפן
|
|-
!ספרד
|
|-
!שוודיה
|
|-
!ארצות הברית
|דאף ג'אם
|
|-
!הולנד
| rowspan="2" |10 במאי 2013
| rowspan="2" |יוניברסל מיוזיק גרופ
|
|-
!פולין
|
|-
!צרפת
|3 ביוני 2013
|דאף ג'אם
|
|}

== קישורים חיצוניים ==

* [https://itunes.apple.com/bg/movie/rihanna-777-documentary-7-countries-7-days-7-shows/id645212136 האלבום], על פי אייטונס

==הערות שוליים==

קטגוריה:אלבומי וידאו מ-2013
קטגוריה:אלבומי ריהאנה
קטגוריה:אלבומי וידאו באנגלית
קטגוריה:אלבומי חברת דאף ג'אם
קום והתהלך בארץ

קום והתהלך בארץ הוא פזמון שכתב יורם טהרלב, הלחין יאיר קלינגר ושרה להקת פיקוד הצפון. השיר יצא לאור בשנת 1984.

==רקע==
עם חידוש הלהקות הצבאיות שנסגרו קודם לכן בפקודתו של הרמטכ"ל רפאל איתן, חודשה גם פעילות להקת פיקוד הצפון. השיר נכלל בתוכנית של הלהקה "קום והתהלך בארץ". יהודה אליאס ביצע את השיר כסולן ובכך התפרסם, ויסמין גמליאל ביצעה בו קטע סולו קצר.

שם השיר נלקח מהפסוק בספר בראשית "קום התהלך בארץ". בשיר מדומה המולדת לאשה אוהבת.

במצעד הפזמונים העברי השנתי של רשת ג' דורג השיר במקום העשירי ובמצעד השנתי של גלי צה"ל דורג במקום התשיעי.

השיר הצליח והפך עם צאתו ללהיט. הקליפ של השיר צולם בביצוע להקת פיקוד צפון בתוכנית המוזיקה "להיט בראש" וברצועת הקליפים בתוכנית "זהו זה", לצידו של השחקן מוני מושונוב.

==קישורים חיצוניים==
* [https://mshironet.mako.co.il/artist?type=lyrics&lang=1&prfid=586&wrkid=2728 מילות השיר] באתר שירונט

==הערות שוליים==

קטגוריה:שירי 1984
קטגוריה:סינגלים מ-1984
קטגוריה:שירי להקת פיקוד צפון
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יאיר קלינגר
קטגוריה:שירים על ארץ ישראל
קטגוריה:סינגלים בהוצאת NMC יונייטד אנטרטיינמנט
מדיסון ריין

אשלי ניקול לומברגר (באנגלית: Ashley Nichole Lomberger; שמה לפני הנישואים סימונס; נולדה ב-5 בפברואר 1986) הידועה יותר בשם הבמה שלה, מדיסון ריין, היא מתאבקת עבר אמריקאית, המופיעה בארגון ההיאבקות Impact Wrestling.

ריין החלה את קריירת ההיאבקות שלה בארגונים העצמאיים תחת שמות הבמה אשלי ליין ולקסי ליין. בשנת 2007, היא הצטרפה לארגון הנשים Shimmer, שם הייתה פעם אחת אלופת הזוגות של Shimmer ביחד עם נבה. בשנת 2009, היא הצטרפה לשורות אנג'לינה לאב וולווט סקיי כחלק מקבוצת הביוטיפול פיפל. במרץ 2010, היא, ביחד עם לייסי ואן אריק וולווט סקיי, זכו באליפות זוגות הנוקאאוטס של TNA, כך שהקבוצה הגנה על התואר תחת חוק פריבירד. חודש לאחר מכן, היא זכתה באליפות הנוקאאוטס של TNA הראשונה שלה מתוך חמש. בנוסף, היא הייתה המתאבקת הראשונה שהחזיקה בשתי האליפויות בו זמנית. כמו כן, היא השתתפה בטורניר הנשים לזכר מאי יאנג לשנת 2018 של ארגון ה-WWE ואף הספיקה להתחרות בארגון Ring of Honor.

==החיים שלפני ואימונים==

אשלי ניקול סימונס גדלה באוהיו ביחד עם שני אחיה הגדולים. בתקופת התיכון, היא הייתה בנבחרת העידוד. לאחר שסיימה את התיכון, היא למדה באופן חלקי רדיולוגיה בקולג' בזמן שהתאבקה בארגונים העצמאיים. לאחר מכן, היא החליטה לעזוב את הקולג' כדי להפוך למתאבקת מקצועית באופן מלא, לאחר שכבר השיגה ציון 4.0 באותו הזמן שעזבה. היא החלה את קריירת ההיאבקות שלה באוהיו, לאחר שהשלימה אימונים תחת הדרכתו של ג'ף קאנון. קרב הבכורה שלה התרחש בתיכון שלמדה בו, והשופטת בו הייתה דיוות ה-WWE לשעבר, אייבורי.

==חיים אישיים==

סימונס נישאה לג'ס קאבוט ב-8 בפברואר 2011. ב-17 במרץ 2013, סימונס הודיעה שהיא נמצאת בהיריון, כשבתה הראשונה, צ'ארלי, נולדה ב-29 באוגוסט. לאחר מכן, הזוג התגרש ובאוגוסט 2015, סימונס נישאה לשדרן TNA, ג'וש לומברגר, הידוע יותר בשם הבמה שלו, ג'וש מת'יוז.

==אליפויות והישגים==

* הישגים בארגון ההיאבקות Dynamite Championship Wrestling - DCW
** אליפות הנשים של DCW (פעם אחת)

* הישגים בארגון ההיאבקות International Wrestling Cartel - IWC
** אליפות הנשים של IWC (פעם אחת)

* הישגים בארגון ההיאבקות Ohio Championship Wrestling - OCW
** אליפות הנשים של OCW (פעמיים)

* הישגים בארגון ההיאבקות Ohio Valley Wrestling - OVW
** אליפות הנשים של OVW (פעם אחת)

* הישגים במגזין ההיאבקות Pro Wrestling Illustrated - PWI
** PWI דירג אותה במקום ה-5 מתוך 50 המתאבקות הטובות ביותר לשנת 2011

* הישגים בארגון ההיאבקות Shimmer Women Athletes
** אליפות הזוגות של Shimmer (פעם אחת) <small> - עם נבה</small>

* הישגים בארגון ההיאבקות Total Nonstop Action - TNA
** אליפות הנוקאאוטס של TNA (5 פעמים)
** אליפות זוגות הנוקאאוטס של TNA (פעמיים) <small> - עם לייסי ואן אריק ו-ולווט סקיי (1) וגייל קים (1)</small>
** מלכת הנוקאאוטס (2014)

* הישגים בארגון ההיאבקות Zero 1 USA
** אליפות הנשים של Zero 1 USA (פעם אחת)

==קישורים חיצוניים==

==הערות שוליים==

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
Loud Tour Live at the O2

Loud Tour Live at the O2 הוא אלבום די וי די של הזמרת ריהאנה אשר מתעד את הופעתה את הזמרת בהיכל ה-O2 בלונדון במסגרת סיבוב ההופעות שלה "Loud Tour". ה-DVD יצא ב-13 בדצמבר 2012 על ידי SRP ודאף ג'אם. ההופעה בוימה על ידי ניק וויקהאם והופק על ידי סיארה פארדו ואמר פאטן. ה-DVD מכיל קטעים אשר משלבים את 3 ההופעות האחרונות של הזמרת בסיבוב ההופעות אשר נערכו בלונדון ביחד עם מספר קטעים מאחוריי הקלעים.

ה-DVD פתח בעשירייה הפותחת של מצעד אלבומי ה-DVD הבין לאומיים. בצרפת ובבלגיה (ולוניה) ה-DVD זכה להצלחה במיוחד כאשר שם הוא הגיע למקום ה-2 במצעד אלבומי ה-DVD הרשמיים. גם בברזיל ה-DVD זכה להצלחה כאשר הגיע למעמד זהב. בארצות הברית הגיע למקום ה-11.

== רקע והוצאה ==
בנובמבר 2010 ריהאנה שחררה את אלבומה החמישי Loud. כ-7 חודשים לאחר מכן יצאה לסיבוב ההופעות לקידומו Loud Tour ובדצמבר 2011 צילמה את הופעותיה האחרונות בלונדון מהם אחר כך יצרה את DVD זה אשר שוחרר כשנה לאחר מכן.

בחשבון הטוויטר הרשמי שלה ריהאנה הכריזה כי היא הולכת לצלם את שלוש הופעותיה האחרונות בלונדון מהם אחר כך תיצור DVD. ב-6 בדצמבר 2012 שחררה לחשבון היוטיוב שלה את הפרסומת הרשמית לאלבום.

== מיקומי שיא ==
כל מצעדי האלבומים שלהלן, הם מצעדי אלבומי וידאו בלבד.

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|15,000
|}

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!הולנד
|13 בדצמבר 2012
|DVD
| rowspan="10" |יוניברסל מיוזיק
|
|-
!אוסטרליה
| rowspan="3" |14 בדצמבר 2012
| rowspan="10" |תקליטור בלו-ריי
|
|-
!גרמניה
|
|-
!נורווגיה
|
|-
!צרפת
| rowspan="3" |17 בדצמבר 2012
|
|-
!פורטוגל
|
|-
!ספרד
|
|-
!קנדה
| rowspan="4" |18 בדצמבר 2012
|
|-
!איטליה
|
|-
!בריטניה
|
|-
!ארצות הברית
| rowspan="1" |דאף ג'אם
|
|}

== קישורים חיצוניים ==

* [https://itunes.apple.com/pt/movie/rihanna-loud-tour-live-at-the-o2/id592079679 האלבום], על פי אייטונס

==הערות שוליים==

קטגוריה:אלבומי וידאו מ-2012
קטגוריה:אלבומי ריהאנה
קטגוריה:אלבומי וידאו באנגלית
קטגוריה:אלבומי חברת דאף ג'אם
לאבוסלב קאדלבורג

דוקטור לאבוסלב קאדלבורג (בסרבו-קרואטית: Lavoslav Kadelburg; 26 באוגוסט 1910, וינקובצי, האימפריה האוסטרו-הונגרית – 12 בדצמבר 1994, בלגרד, הרפובליקה הפדרלית של יוגוסלביה) היה איש ציבור יהודי-יוגוסלבי, משפטן אשר כיהן כשופט בית המשפט העליון של סרביה תחת יוגוסלביה וכנשיא איגוד הקהילות היהודיות ביוגוסלביה בין השנים 1964–1991.

==קורות חיים==
===ראשית חייו ומלחמת העולם השנייה===
לאבוסלב קאדלבורג נולד בווינקובצי למשפחה מהמעמד הבינוני. אביו, טוביה, היה סוחר שהתיישב בעיר ב-1908. לאבוסלב רכש השכלה יסודית ותיכונית בעירו. בהמשך, למד משפטים באוניברסיטת זאגרב וב-1935 רכש דוקטורט. לאחר תום לימודיו עבר לוורשאץ ועסק בעריכת דין. בשנים אלו הצטרך לתנועה הציונית וכיהן כיו"ר ההסתדרות הציונית בוורשאץ. בפרוץ מלחמת העולם השנייה גויס לצבא היוגוסלבי כקצין מילואים בדרגת קפיטן. במהלך הפלישה ליוגוסלביה נפל בשבי הוורמאכט ונלקח למחנה שבויים באוסנבריק אשר בגרמניה הנאצית, ובו היה כלוא ביחד עם אלברט וייס. בעודו בשביו הצטרך לכוחות הפרטיזנים של טיטו, כיהן במועצה האנטי-פאשיסטית של תנועת השחרור, ועסק בהפצת חומר כתוב מחתרתי וארגון השבויים תחת כוחותיו של טיטו. בתקופת השואה נרצחו כל בני משפחתו ובכלל זה אשתו מאגדה. ב-5 במאי 1945 שוחרר ממחנה השבויים על ידי כוחות הצבא האדום.

===לאחר מלחמת העולם השנייה===
לאחר המלחמה שב קאדלבורג לוורשאץ ונישא בשנית. הוא מונה לשופט מחוזי בפנצ'בו ובהמשך מונה לעוזר התובע הכללי של וויבודינה. ב-1951 מונה לשופט בבית המשפט העליון של סרביה תחת יוגוסלביה. כן כיהן כבורר מטעם יוגוסלביה בבוררויות בינלאומיות, וכעוזר המזכיר הכללי של המועצה המנהלית הפדרלית של יוגוסלביה. לאורך שנות פעילותו היה חבר ויושב ראש של מספר לשכות עורכי דין אזוריים וארציים. ב-1969 מונה לשופט בבית המשפט הכלכלי העליון של יוגוסלביה.

במקביל לעבודתו המשפטית, שב קאדלבורג לעבודתו הציבורית בקרב יהודי יוגוסלביה. הוא נבחר לוועד הפועל של איגוד הקהילות היהודיות ביוגוסלביה, ובהמשך כיהן כסגן נשיא תחת אלברט וייס. לאחר מותו של וייס מונה לנשיא איגוד הקהילות היהודיות. הוא השתתף בכנסי הקונגרס היהודי העולמי ונבחר לוועד הפועל של הקונגרס. בתקופת המלחמה הקרה שמר על קשרים עם ראשי קהילות יהודיות באירופה, בארצות הברית ובישראל, וזאת אף על פי שיוגוסלביה הייתה מדינה קומוניסטית וחברה בגוש המזרחי. בעקבות מלחמת ששת הימים, ניתקו מדינות הגוש המזרחי ובכללן יוגוסלביה את היחסים הדיפלומטיים עם ישראל. למרות דרישת השלטונות ביוגוסלביה, סירב קאדלבורג להוציא הודעת גינוי לישראל מטעם איגוד הקהילות היהודיות של יוגוסלביה. לאורך שנות פעילותו זכה לאותות הוקרה מממשלת יוגוסלביה ומארגונים יהודיים. קאדלבורג פרש מתפקיד נשיא איגוד הקהילות ב-1991 וכיהן כנשיא לשם כבוד עד מותו ב-1994. הוא הלך לעולמו בבלגרד ב-1994 והוא בן 84. 

בנו, פרופסור זוראן קאדלבורג (נולד ב-1950), הוא מתמטיקאי, אשר כיהן מספר פעמים כדקאן הפקולטה למתמטיקה של אוניברסיטת בלגרד.

==קישורים חיצוניים==
* 
* 
* נח זבולוני, [http://ranaz.co.il/articles/article2314_19820215.asp בהונגריה יש 80,000 יהודים], חרות, 15 בפברואר 1982

==הערות שוליים==

קטגוריה:עורכי דין יהודים
קטגוריה:יהדות בלגרד: אישים
קטגוריה:יהודים קרואטים
קטגוריה:פעילים ציונים בסרביה
קטגוריה:פעילים ציונים ביוגוסלביה
קטגוריה:ניצולי השואה: יוגוסלביה
קטגוריה:ניצולי השואה: סרביה
קטגוריה:יוגוסלבים שנולדו ב-1910
קטגוריה:נפטרים ב-1994
קונגרס הנציגים (ספרד)

מושב הפרלמנט הספרדי במדריד, Palacio de las Cortes
קונגרס הנציגים (בספרדית: Congreso de los Diputados) הוא הבית התחתון של הקורטס חנרלס, הרשות המחוקקת של ספרד. הוא שוכן בארמון הפרלמנט (Palacio de las Cortes) שבמדריד.

בפרלמנט ישנם 350 חברים שנבחרים על ידי מחוזות (50 מחוזות ספרד ושתי ערים אוטונומיות, סאוטה ומלייה) על ידי בחירות בשיטה היחסית ושיטת ד'הונד. הנציגים מכהנים ארבע שנים. נשיא קונגרס הנציגים משמש כראש הקונגרס (בדומה ליושב ראש הכנסת בישראל) ומנהל את דיוניו.

בקונגרס יוצרים חברי הפרלמנט קבוצות פרלמנטריות. הקבוצות צריכות להיווצר על ידי לפחות 15 צירים, אבל קבוצה יכולה גם להיווצר עם רק חמישה צירים והיה והצדדים קיבלו לפחות 5% מהקולות האוכלוסייה הכללית, או 15% מכלל הקולות במחוזות בו הם רצים. הנציגים שייכים למפלגות שלא יכולות ליצור קבוצה פרלמנטרית משלהם על מנת לייצר קבוצה מעורבת. בחודש יוני 2018 41.72% מבין כלל הנציגים היו נשים, מה שממקם את ספרד במקום השלישי במספר הנשים החברות בבית התחתון של מדינתן, אחרי שוודיה ופינלנד ועם שיעור זהה לזה של נורווגיה.

== קישורים חיצוניים ==

*

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ספרד: פוליטיקה
קטגוריה:בתים תחתונים
*
Feel the Passion

Feel the Passion (בעברית: הרגש את התשוקה) הוא סינגל שהוקלט על ידי הזמרת האלבנית אאורלה גאצ'ה. השיר יצא לאור בשנת 2011, כסינגל שלא מתוך אלבום, וכשיר אשר ייצג את אלבניה באירוויזיון 2011.

עם יציאתו נכנס השיר אל המקום ה-1 במצעד הרשמי של אלבניה.

== אירוויזיון 2011 ==
עם השיר השתתפה אאורלה גאצ'ה באירוויזיון 2011. בחצי הגמר הצליח השיר להגיע אל המקום ה-14 עם 47 נקודות בסך הכל. בעקבות המיקום הנמוך, לא הצליח השיר להעפיל אל הגמר ובעקבות כך הודחה אלבניה מן התחרות.

הופעתה של גאצ'ה עם השיר צברה כ-300 אלף צפיות בסך הכל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:שירי אירוויזיון 2011
קטגוריה:שירים באנגלית
קטגוריה:שירים באלבנית
קטגוריה:שירי אלבניה באירוויזיון
Yo (אלבום)

Yo (בעברית: אני) הוא אלבום האולפן השישי של זמרת הפופ דאנס הרומנייה אינה. את האלבום הוציאה לאור ב-31 במאי 2019 חברת התקליטים רוק ניישן, והוא כולו בשפה בספרדית. מהאלבום יצאו חמישה סינגלים.

==רקע==
אינה החלה לעבוד על האלבום כבר בשנת 2016. בנוסף סיפרה שהוצעו לה 50 שירים שונים שנכתבו עבור האלבום. ב-16 באוקטובר 2018, העלתה סרטון לעמוד הרשמי שלה ביוטיוב שנקרא: "Yo". בסרטון הקצר היא מתארת את האלבום.

במהלך שנת 2018, סיפרה אינה בראיון שהאלבום אמור לצאת בחודש דצמבר וכי היא "מקשיבה הרבה לאלבום והיא והצוות שלה משנים כל מיני דברים, ומפילים פסוקים מתאמים". אך לבסוף אינה דחתה את האלבום והכריזה מחדש על תאריך צאתו, תוך שחשפה את העטיפה ב-24 במאי 2019, בעמוד האינסטגרם שלה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי אינה
קטגוריה:אלבומים באנגלית
Suus

"Suus" הוא סינגל שהוקלט על ידי הזמרת האלבנית רונה נישליו. השיר יצא לאור בשנת 2012, כסינגל שלא מתוך אלבום, וכשיר אשר ייצג את אלבניה באירוויזיון 2012. כמו כן, הפך השיר למצליח ביותר של אלבניה בתחרות הזמר של האירוויזיון.

עם יציאתו נכנס השיר אל המקום ה-6 במצעד הרשמי של אלבניה.

== אירוויזיון 2012 ==
עם השיר השתתפה רונה נישליו באירוויזיון 2012. בחצי הגמר הצליח השיר להגיע אל המקום ה-2 עם 146 נקודות בסך הכל. בגמר האירוויזיון הצליח השיר להגיע אל המקום ה-5 עם 146 נקודות בסך הכל גם כן, ובכך הפך למצליח ביותר של אלבניה בתחרות זו.

הופעתה של נישליו עם השיר צברה מיליון צפיות בסך הכל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי אירוויזיון 2012
קטגוריה:שירים באלבנית
קטגוריה:שירי אלבניה באירוויזיון
Identitet

"Identitet" הוא סינגל שהוקלט על ידי הזמרים האלבנים אדריאן לולג'וראי ובלדאר סייקו. השיר יצא לאור בשנת 2013, כסינגל שלא מתוך אלבום, וכשיר אשר ייצג את אלבניה באירוויזיון 2013. כמו כן, הפך השיר לאחד משיריה הכושלים ביותר של אלבניה בתחרות הזמר של האירוויזיון.

עם יציאתו נכנס השיר אל המקום ה-30 במצעד הרשמי של אלבניה.

== אירוויזיון 2013 ==
עם השיר השתתפו אדריאן לולג'וראי ובלדאר סייקו באירוויזיון 2013. בחצי הגמר הצליח השיר להגיע אל המקום ה-15 עם 31 נקודות בסך הכל, דבר אשר הפך אותו לאחד משיריה הכושלים ביותר של אלבניה בתחרות הזמר של האירוויזיון.

עם זאת, השיר לא סיים במקום האחרון, אלא השיר "Here We Go", של לטביה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:שירי אירוויזיון 2013
קטגוריה:שירים באלבנית
קטגוריה:שירי אלבניה באירוויזיון
קטגוריה:שירים המעורבים במחלוקות הקשורות לפלגיאט
I'm Alive (שיר של אלהאידה דני)

I'm Alive (בעברית: אני חיה) הוא סינגל שהוקלט על ידי הזמרת האלבנית אלהאידה דני. השיר יצא לאור ב-15 במרץ 2015, כסינגל שלא מתוך אלבום כלשהו, וכשיר אשר יצג את אלבניה באירוויזיון 2015.

עם יציאתו נכנס השיר אל המקום ה-1 במצעד הרשמי של אלבניה.

== אירוויזיון 2015 ==
עם השיר השתתפה אלהאידה דני באירוויזיון 2015. בחצי הגמר הצליח השיר להגיע אל המקום ה-10 עם 62 נקודות בסך הכל. בעקבות כך, עלה השיר לגמר שם התמקם במקום ה-17 עם 34 נקודות בסך הכל.

הווידאו קליפ הנלווה שיצא עבור השיר צבר למעלה מ-9.4 מיליון צפיות ביוטיוב.

הקליפ הרשמי לגרסה האלבנית של השיר, "Në jetë", יצא במאי 2015 והוקרן לראשונה בערוצי היוטיוב של תחרות האירוויזיון ושל Radio Televizioni Shqiptar (RTSH) .<ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי אירוויזיון 2015
קטגוריה:שירים באנגלית
קטגוריה:שירי אלבניה באירוויזיון
Fairytale (שיר של אנדה טריפה)

Fairytale (בעברית: מעשייה) הוא סינגל שהוקלט על ידי הזמרת האלבנית אנדה טריפה. השיר יצא לאור בשנת 2016, כסינגל שלא מתוך אלבום, וכשיר אשר ייצג את אלבניה באירוויזיון 2016. כמו כן, מוכר השיר גם בגרסתו "Përrallë".

עם יציאתו נכנס השיר אל המקום ה-24 במצעד הרשמי של אלבניה.

== אירוויזיון 2016 ==
עם השיר השתתפה אנדה טריפה באירוויזיון 2016. בחצי הגמר הצליח השיר להגיע אל המקום ה-16 עם 45 נקודות בסך הכל. בעקבות המיקום הנמוך, לא הצליח השיר להעפיל אל שלב הגמר.

הופעתה של טריפה עם השיר צברה כ-300 אלף צפיות בסך הכל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:שירי אירוויזיון 2016
קטגוריה:סינגלים מ-2016
קטגוריה:שירים באנגלית
קטגוריה:שירים באלבנית
קטגוריה:שירי אלבניה באירוויזיון
קטגוריה:סינגלים בהוצאת יוניברסל מיוזיק גרופ
Nirvana (אלבום של אינה)

Nirvana (בעברית: אושר) הוא אלבום האולפן החמישי של זמרת הפופ דאנס הרומנייה, אינה. האלבום יצא לאור ב-11 בדצמבר 2017, על ידי חברות התקליטים יוניברסל מיוזיק גרופ וגלובל רקורדס. מתוך האלבום יצאו שלושת הסינגלים; "Gimme Gimme", "" ו-"Nirvana".

== רקע וסוגה ==
בדומה לאלבום הקודם Inna, גם באלבום זה ישנם שירים בכמה שפות שונות; אנגלית, רומנית וספרדית. הסינגל השני מתוך האלבום "Ruleta", הפך ללהיט ואף הצליח לכבוש את מצעד ה-TV הרשמי של רומניה.

כמו כן, האלבום הופץ ביפן בספטמבר 2018.

== Nirvana Tour ==
על מנת לעזור בקידום האלבום, יצאה אינה לסיבוב ההופעות "Nirvana Tour". שמו נגזר משם האלבום והוא כלל הופעות ביעדים שונים ברחבי העולם.

== רשימת רצועות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!רומניה
| rowspan="2" |11 בדצמבר 2017
|תקליטור
|יוניברסל \ גלובל
|
|-
!עולם
| rowspan="2" |הורדה דיגיטלית
| rowspan="2" |גלובל
|
|-
!יפן
|26 בספטמבר 2018
|
|}

== קישורים חיצוניים ==

==הערות שוליים==

קטגוריה:אלבומי אינה
קטגוריה:אלבומים באנגלית
ניקולה סלבה

ניקולה סלבה (, נולד ב-4 ביולי 1962) הוא פוליטיקאי סן מרינזי ואצן לשעבר. סלבה היה הקפיטן העוצר של סן מרינו לחצי השני של שנת 2019, וביצע את תפקידו יחד עם מישל מוראטורי.

== ביוגרפיה ==
ניקולה סלבה נולד בסן מרינו, בירת סן מרינו ב-4 ביולי 1962.

כשהיה בן 29 החל סלבה להתאמן בריצה ועבר את הקריטריון האולימפי לאולימפיאדה של שנה לאחר מכן במירוץ שליחים. יחד עם שלושה חברים לנבחרת התחרה סלבה באולימפיאדת ברצלונה שנערכה ב-1992 ונבחרתו הגיעה למקום ה-21 במקצה המוקדם כשסיימה את המסלול תוך 42.08 שניות. הנבחרת לא עלתה לגמר התחרות.

לאחר שפרש מחייו בספורט נכנס סלבה לפוליטיקה. הוא הצטרף למועצה הגדולה והכללית בשנת 2006 ושירת כחבר פרלמנט עד שנת 2011. בשנת 2012 נבחר לפרלמנט שנית, ושם הוא משרת עד היום. סלבה הוא בעל תואר ראשון בהנדסה טכנולוגית ממכון לאון בטיסטה אלברטי שממוקם ברימיני. ב-2016 הקים יחד עם אנשים נוספים את מפלגת עתיד הרפובליקה.

== הערות שוליים ==

קטגוריה:פוליטיקאים סן מרינזים
קטגוריה:סן מרינו: אישים בספורט
קטגוריה:ילידי 1962
Inna

Inna (בעברית: אינה) הוא אלבום האולפן הרביעי של זמרת הפופ דאנס הרומנייה, אינה. האלבום יצא לאור ב-30 באוקטובר 2015. האלבום מכיל גרסה נוספת שיצאה ונקראת: Body and the Sun (בעברית: הגוף והשמש) האלבום יצא לאור ב-23 ביוני 2015.

עם יציאתו נכנס האלבום אל המקום ה-45 במצעד האלבומים המקסיקני.

== רקע וסוגה ==
האלבום מכיל בתוכו שירים הכוללים בתוכם סגנונות רבים ושפות רבות. בין היתר, נכללים באלבום שירים בשפות הבאות; ערבית, אנגלית, ספרדית, צרפתית, רומנית ופורטוגזית. כמו כן, השיר "Yalla", הפך ללהיט בינלאומי וצבר למעלה מ-330 מיליון צפיות.

הסינגל הראשון מתוך האלבום "Cola Song", הצליח לקבל את מעמד הפלטינה בספרד.

==מהדורות אלבומים==
האלבום יצא בשתי מהדורות אחת בשם "Inna", השנייה "Body and the Sun", המהדורות מכילים כמעט ואותם שירים וזמינים בעולם במקביל. האלבומים ישנם עטיפות שונות ורשימת מספר הרצועות שונות.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable plainrowheaders unsortable"
|-
! מדינה
! תאריך יציאה
! פורמט
! חברת תקליטים
!מקור
|-
| colspan="5" 
|-
!scope="row"| עולם
| rowspan="1"| 23 ביולי 2015
| rowspan= "2"|הורדה דיגיטלית
| rowspan= "1"| רוטון \ אימפריה
|
|-
!scope="row" rowspan="2"| יפן
| 31 ביולי 2015
| rowspan= "2"| וורנר
|
|-
| 5 באוגוסט 2015
| rowspan= "1"|תקליטור
|
|-
| colspan="5" 
|-
!scope="row"| עולם
| 30 באוקטובר 2015
| rowspan= "1"|הורדה דיגיטלית
| rowspan= "1"|וורנר
|
|-
!scope="row" rowspan="2"|טורקיה
| 6 בנובמבר 2016
| rowspan= "1"|הורדה דיגיטלית
| rowspan= "2"| יני דיוניה
|
|-
| 29 באפריל 2016
| rowspan= "1"| תקליטור
|
|-
!scope="row" rowspan="2"| מקסיקו
| 11 במרץ 2016
| rowspan="1" |הורדה דיגיטלית
| rowspan= "2"|וורנר
|
|-
| 25 במרץ 2016
| rowspan="1" | תקליטור
|
|}

== קישורים חיצוניים ==

==הערות שוליים==

קטגוריה:אלבומי 2015
קטגוריה:אלבומי אינה
קטגוריה:אלבומים באנגלית
כרמן סטאבק

כרמן סטאבק (בסלובנית: Karmen Stavec; נולדה ב-21 בדצמבר 1973) היא זמרת סלובנית.

==ביוגרפיה==
סטאבק נולדה בברלין לזוג הורים סלובנים, לאחר סיום התיכון היא עברה לדומז'אלה שם הייתה חלק מצוות רקדניות הנקרא "4 Fun", היא גם למדה גרמנית בפקולטה לפילוסופיה של אוניברסיטת לובליאנה.

ב-1998 החלה בקריירת הסולו שלה כזמרת וב-2001 הוציאה אלבום.

ב-1998 השתתפה לראשונה באמה "EMA", התחרות הסלובנית לבחירת נציג המדינה לאירוויזיון, שם ביצעה דואט ביחד עם הזמר פטריק גרבלו, ב-2001 השתתפה בשנית.

ב-2002 הייתה במקום השני בתחרות בעוד היא הייתה במקום הראשון בהצבעת הצופים, ב-2003 לראשונה זכתה בתחרות, באותה שנה גם יצא האלבום השני שלה.

באירוויזיון בריגה בשנת 2003 היא הגיעה למקום ה-23 עם 7 נקודות.

ב-2004 שיחקה בסרט קצר בשם "Slika".

ב-2009 השתתפה פעם נוספת בתחרות האמה.

==קישורים חיצוניים==

* [https://www.discogs.com/artist/1093212-Karmen-Stavec/tracks כרמן סטאבק] באתר Discogs
* [https://rateyourmusic.com/artist/karmen_stavec כרמן סטאבק] באתר Rateyourmusic

==הערות שוליים==

קטגוריה:זמרות סלובניות
קטגוריה:משתתפי אירוויזיון 2003
קטגוריה:נציגי סלובניה באירוויזיון
קטגוריה:ילידות 1973
לו (זמרת)

לו (בגרמנית: Lou; נולדה ב-27 ביולי 1963 בשם לואיז הופנר (Louise Hoffner)) היא זמרת גרמנייה.

==ביוגרפיה==
הופמן נולדה בבאדן-וירטמברג למשפחה בת שישה ילדים, לאחר התיכון עבדה תקופה כעוזרת רוקח.

בתחילת הקריירה שלה כזמרת הייתה חברה בלהקת "Party Gang".

ב-2001 השתתפה בתחרות הבוחרת את נציג גרמניה לאירוויזיון הנקראת "Countdown Grand Prix" שם עלתה לגמר אך סיימה במקום השלישי.

ב-2003 נענתה להצאה של המלחין ראלף סיגל להשתתפות בשנית בתחרות זו עם השיר "Let's Get Happy" וזכתה במקום הראשון.

באירוויזיון 2003 הייתה במקום ה-11 עם 53 נקודות.

היא הוציאה מספר סינגלים גם בגרמנית וגם באנגלית.

ב-2007 ביצעה סיבוב הופעות ברחבי גרמניה.

בנוסף למוזיקה היא עבדה תקופה גם כשחקנית בתיאטרון.

ב-2008 השתתפה בפרק של התוכנית "Das perfekte Promi-Dinner".

==קישורים חיצוניים==
* 

קטגוריה:זמרות גרמניות
קטגוריה:נציגי גרמניה באירוויזיון
קטגוריה:משתתפי אירוויזיון 2003
קטגוריה:גרמניות שנולדו ב-1963
קטגוריה:גרמנים שנולדו ב-1963
מיס עולם 1952

מאי לואיז פלודין, מיס עולם 1952
מיס עולם 1952 הייתה תחרות מיס עולם השנייה. 11 מתמודדות לקחו חלק בתחרות, וחמש עלו לגמר.

בתחרות זו הצטרפו אירלנד, גרמניה, פינלנד ושווייץ.

התחרות נערכה בתיאטרון ליסאום שבלונדון.

בתחרות השתתפו 11 מתמודדות. לזוכה הוענקו גביע וזר פרחים, זאת בניגוד למקובל בתחרויות יופי, בהן הזוכה מוכתרת עם כתר ואבנט.

הזוכה בתחרות הייתה מיס שוודיה.

מיס בלגיה נסעה לתחרות בלונדון ביחד עם החבר שלה, והודחה מהתחרות משום שסירבה להיפרד ממנו במהלך התחרות.

==תוצאות==
===מיקום===
{| class="wikitable"
|-
! תואר
! זוכה
|-
| מיס עולם 1952
|
* - מאי לואיז פלודין
|-
| סגנית ראשונה
|
* - סילביה מולר
|-
| סגנית שנייה
|
* - ורה מרקס
|-
| סגנית שלישית
|
* - אייווה הלאס
|-
| סגנית רביעית
|
* - טאלי ריצ'רדס
|-
|}

==שופטים==
* גליניס ג'ונס
* ריצ'רד טוד
* פטולה קלארק

==קישורים חיצוניים==
* [https://www.minnenasjournal.nu/vackra-svenskor-slog-knock-pa-varlden/may-louise-flodin/ מאי לואיז פלודין - הזוכה]
* [http://www.veestarz.com/pageants/world/mw1950s/1952/index.html מיס עולם 1952 - המקומות הראשונים]

קטגוריה:מיס עולם
קטגוריה:תחרויות יופי ב-1952
קטגוריה:1952 בממלכה המאוחדת
אלינה וקאריו

אלינה וקאריו (ברומנית: Alina Văcariu; נולדה ב-14 בדצמבר 1984) היא דוגמנית רומנייה.

==ביוגרפיה==
וקאריו נולדה בסוצ'אבה והייתה מלכת היופי של התיכון שלמדה בו.

ב-1998 נבחרה לדוגמנית השנה ברומניה, מה שהוביל אותה לחתימת חוזה עם סוכנות הדוגמנות עלית.

היא דגמנה ביקיני והלבשה תחתונה לחברת האופנה האמריקאית "Finish Line, Inc."

היא הופיעה בפרסומת לחברת הטלוויזיה "Time Warner Cable".

ב-2001 הופיעה במהדורה של המגזין הבריטי "Stuff" ובמהדורת מאי של מגזין "מקסים".

היא פרסמה מספר חברות, וביניהם "לוריאל".

ב-2003 הופיעה בסרט "Death of a Dynasty".

==קישורים חיצוניים==

<div style="direction: ltr;">
*[https://www.listal.com/alina-vacariu Alina Vacariu], Listal
</div>

קטגוריה:דוגמניות רומניות
קטגוריה:רומניות שנולדו ב-1984
טקס פרסי האקדמיה הבריטית לקולנוע ה-43

טקס פרסי האקדמיה הבריטית לקולנוע ה-43 שמעניקה האקדמיה הבריטית לאמנויות הקולנוע והטלוויזיה, נערך בשנת 1990, בו הוענקו פרסים לסרטים הטובים ביותר של שנת 1989.

הסרט "ללכת שבי אחריו" בבימוי של פיטר ויר זכה בפרס הסרט הטוב ביותר.

== זוכים ומועמדים ==
=== הסרט הטוב ביותר ===
 ללכת שבי אחריו 
* כף רגלי השמאלית
* שירלי ולנטיין
* כשהארי פגש את סאלי...

=== השחקן הטוב ביותר ===
 דניאל דיי-לואיס – כף רגלי השמאלית 
* רובין ויליאמס – ללכת שבי אחריו
* קנת בראנה – הנרי החמישי
* דסטין הופמן – איש הגשם

=== השחקנית הטובה ביותר ===
 פולין קולינס – שירלי ולנטיין 
* ג'ודי פוסטר – הנאשמים
* גלן קלוז – יחסים מסוכנים
* מלאני גריפית' – נערה עובדת

=== השחקן הטוב ביותר בתפקיד משנה ===
 ריי מקנלי – כף רגלי השמאלית 
* ג'ק ניקולסון – באטמן
* מרלון ברנדו – עונת יובש לבנה
* שון קונרי – אינדיאנה ג'ונס ומסע הצלב האחרון

=== השחקנית הטובה ביותר בתפקיד משנה ===
 מישל פייפר – יחסים מסוכנים 
* פגי אשקרופט – מאדאם סוזאצקה
* לורה סאן ג'אקומו – סקס, שקרים ווידאוטייפ
* סיגורני ויבר – נערה עובדת

=== הבמאי הטוב ביותר ===
 הנרי החמישי – קנת בראנה 
* ללכת שבי אחריו – פיטר ויר
* יחסים מסוכנים – סטיבן פרירס
* מיסיסיפי בוערת – אלן פארקר

=== התסריט המקורי הטוב ביותר ===
 כשהארי פגש את סאלי... – נורה אפרון 
* איש הגשם – רונלד בס, בארי מורו
* ללכת שבי אחריו – טום שולמן
* סקס, שקרים ווידאוטייפ – סטיבן סודרברג

=== התסריט המעובד הטוב ביותר ===
 יחסים מסוכנים - כריסטופר המפטון 
* תייר מזדמן - פרנק גלטי, לורנס קסדן
* כף רגלי השמאלית - שיין קונפטון, ג'ים שרידן
* שירלי ולנטיין - וילי ראסל

=== הסרט הטוב ביותר שאינו בשפה האנגלית ===
 Life and Nothing But 

=== סרט האנימציה הטוב ביותר ===
 טיול לא מהעולם הזה 

=== הצילום הטוב ביותר ===
מיסיסיפי בוערת - פטר ביזיו
* גורילות בערפל - ג'ון סיל, אלן רוט
* הנרי החמישי - קנת' מקמילן
* יחסים מסוכנים - פיליפ רוסלו
* הדוב - פיליפ רוסלו

=== העריכה הטובה ביותר ===
 מיסיסיפי בוערת - גרי המבלינג 
* איש הגשם - סטו לינדר
* ללכת שבי אחריו - ויליאם אנדרסון
* יחסים מסוכנים - מיק אודסלי

=== המוזיקה הטובה ביותר ===
 ללכת שבי אחריו - מוריס ז'אר
* נערה עובדת - קארלי סימון
* יחסים מסוכנים - ג'ורג' פנטון
* מיסיסיפי בוערת - טרוור ג'ונס

=== עיצוב ההפקה הטוב ביותר ===
 הרפתקאות הברון מינכהאוזן - דנטה פרטי 
* באטמן - אנטון פורסט
* יחסים מסוכנים - סטיוארט קרייג
* הנרי החמישי - טים הארווי

=== האיפור ועיצוב השיער הטובים ביותר ===
 הרפתקאות הברון מינכהאוזן - מגי וסטון, פבריציו ספורצה 
* באטמן - פול אנגלן, ניק דודמן
* כף רגלי השמאלית - קן ג'נינגס
* יחסים מסוכנים - ז'אן-לוק רוסייה

=== הסאונד הטוב ביותר ===
 מיסיסיפי בוערת 
* אינדיאנה ג'ונס ומסע הצלב האחרון
* באטמן
* הנרי החמישי

=== האפקטים החזותיים הטובים ביותר ===
 בחזרה לעתיד 2 
* באטמן
* אינדיאנה ג'ונס ומסע הצלב האחרון
* הרפתקאות הברון מינכהאוזן

=== עיצוב התלבושות הטוב ביותר ===
 הרפתקאות הברון מינכהאוזן - גבריאלה פסקוצ'י 
* באטמן - בוב רינגווד
* יחסים מסוכנים - ג'יימס אצ'סון
* הנרי החמישי - פיליס דלטון

=== עמית האקדמיה ===
 אלק גינס 

== קישורים חיצוניים ==
* [http://awards.bafta.org/award/1990/film פרסי באפט"א לשנת 1990]

קטגוריה:טקסי פרס באפט"א
קטגוריה:דפים עם תרגומים שלא נסקרו
קטגוריה:1990 בממלכה המאוחדת
אירמה שטרן

אירמה שטרן (באנגלית: Irma Stern), 2 באוקטובר 1894 – 23 באוגוסט 1966) הייתה ציירת יהודיה דרום אפריקאית. נחשבת, יחד עם מאגי לאובסר, למייסדת האקספרסיוניזם בדרום אפריקה..

אירמה שטרן נולדה בעיירה קטנה בטרנסוואל למשפחת ממוצא יהודי-גרמני. במהלך מלחמת הבורים אביה נעצר. לאחר סיום המלחמה, המשפחה חזרה לגרמניה. בשנת 1913 החלה אירמה שטרן ללמוד ציור באקדמיה לציור בגרמניה. היא התקרבה לתנועת האקספרסיוניסטים בגרמניה ובשנת 1919 נערכה בברלין התערוכה הראשנה שלה. בשנת 1920 היא חזרה לקייפטאון. 

אירמה שטרן התחתנה בשנת 1926. בשנת 1934 נפרדו בני הזוג. בשנת 1927 זכתה שטרן בפרס בתערוכה בבורדו.

אירמה שטרן הרבתה לטייל ברחבי אפריקה ואירופה וזה היה בסיס לציוריה.

במהלך חייה היו לאירמה שטרן תערוכות רבות באירופה ובדרום אפריקה. בשנת 1971 הוקם מוזיאון על שמה בבית שבו התגוררה רוב השנים.

==קישורים חיצוניים==

* [http://www.irmastern.co.za/ מוזיאון אירמה שטרן]
* [https://www.sahistory.org.za/people/irma-stern קורות חיים]

==הערות שוליים==

קטגוריה:ציירים אימפרסיוניסטים יהודים
קטגוריה:ציירות יהודיות
קטגוריה:יהודים דרום אפריקאים
קטגוריה:ילידות 1894
קטגוריה:נפטרות ב-1966
Youth & Young Manhood

Youth & Young Manhood הוא אלבום הבכורה של להקת הרוק האמריקאית קינגס אוף ליאון. האלבום יצא לאור בממלכה המאוחדת ב-7 ביולי 2003 ובארצות הברית ב-19 באוגוסט. האלבום הוקלט באולפנים בערים ואן נויס, מאליבו ונאשוויל. השיר "Spiral Staircase" מתוך האלבום הופיע במשחק הפלייסטיישן 3, MotorStorm; השיר "Red Morning Light" הופיע בפרסומת למכוניות פורד פוקוס וכשיר הפתיחה של המשחק FIFA Football 2004 של חברת EA Sports; והשיר "Holy Roller Novocaine" הופיע בפסקול הסרט לילות טלדגה: הבלדה על ריקי בובי.

רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. רבים טענו כי הלהקה מחייה את סגנון הרוק הדרומי ושיבחו אותה על כך. האלבום הגיע למקום השלישי במצעד האלבומים הבריטי, אך בארצות הברית לא נכנס למצעד 100 הגדולים. באוסטרליה האלבום הצליח במיוחד, והוא הופיע במצעד 50 הגדולים גם בשבועות שלאחר צאתו וגם בשנית בשנת 2008. האלבום נמכר בכ-940,000 עותקים ברחבי העולם, והוא נכלל במקום ה-80 במצעד 100 האלבומים של העשור שערך המגזין רולינג סטון.

== רשימת השמעה ==
כל השירים והלחנים נכתבו על ידי ניית'ן פולוויל, קיילב פולוויל ואנג'לו פטרגליה, פרט לשיר "Trani", שנכתב על ידי מת'יו פולוויל.

== מיקומי שיא ==

== נתוני מכירות ==
{| class="wikitable sortable"
!מקום
!תארים
|-
! אוסטרליה (ARIA)
| פלטינה ×3
|-
! בריטניה (BPI)
| פלטינה ×2
|}

==קישורים חיצוניים==

קטגוריה:אלבומי 2003
קטגוריה:קינגס אוף ליאון
קטגוריה:אלבומים באנגלית
קטגוריה:אלבומים שהוקלטו באולפני שנגרי-לה
קטגוריה:אלבומי חברת RCA רקורדס
מהרי נא

"מהרי נא" (ידוע גם בשם "הילד בן 30" על פי מילותיו הראשונות) הוא פזמון שכתב, הלחין וביצע אהוד בנאי, ויצא לאור בשנת 1996.

==רקע==

השיר נכלל באלבום של בנאי "עוד מעט". הוא מספר על אדם בן 30 שעדיין לא הסתדר בחייו וחוזר לבית הוריו כדי שיטפלו בו בעת מחלתו.
השיר מייצג את סיפורו האישי של יוצרו אהוד בנאי, שהתפרנס מעבודות מזדמנות בסביבות גיל 30, וזכה להכרה והצלחה כמוזיקאי רק בגיל מאוחר יותר. בפרט נוגע השיר בתחושת ההחמצה שחש אהוד, לאחר שהשיב ריקם את פניה של אימו מרים בנאי בלילה האחרון לחייה. אהוד האבל פגש את אשתו לעתיד יום אחרי שקם מן השבעה על אמו, וחש כי אמו המנוחה היא שהרעישה עולמות עבורו, כדי שיזכה למצוא את הזיווג שלו.

בשנת 1982 הוציא בנאי תקליט שדרים ראשון על חשבונו, שנחל כישלון ברדיו. הוא החליט לשלוח ידו בכתיבת ספר ובמהלך הכתיבה נהג להאזין לתקליטים. באחד מימי הכתיבה התנגן ברקע התקליט "פרצופי בטון" (Τσιμεντένια πρόσωπα) של גיורגוס קטסרוס (Γιώργος Κατσαρός), דימיטריס מיטרופאנוס ורנה פאנטה (Ρένα Πάντα), אותו רכש באתונה במעותיו האחרונות, בתום מסעו באי כרתים. בעודו מאזין לשיר 'קח אותי' (Πάρε με) של פאנטה, כתב בנאי בשולי הדף שתי שורות הפונות אל אמו, היושבות על הלחן של השורות הפותחות את שירה של פאנטה: . בשנת 1994, תוך כדי איסוף חומרים לאלבומו הבא, עיין בנאי במחברת ובה הטיוטה הגנוזה של הספר שמעולם לא השלים, נתקל בשורות האמורות, והוסיף להן את הבתים והלחן לשירו "מהרי נא".
תריסר השנים שחלפו בין כתיבת השורות שהפכו לפזמון לכתיבת שאר השיר שינו את נקודת מבטו של בנאי – מתחושת יתמות טרייה של מובטל בן 29 למבט מפויס יותר של בעל משפחה ומוזיקאי מצליח. התחושות הקשות שליוו את אהוד הצעיר סביב פטירת אימו מצאו מזור בשנת 1984, משקראו הוא ואשתו לבתם הבכורה על שם אימו המנוחה: . תמורה זו מתבטאת בשיר בשורות .

== קבלת השיר ==

הווידאו קליפ לשיר צולם בשחור לבן. בקליפ נראה בנאי שר ומנגן בצ'לו בתוך בית ומחוצה לו, ונראות בו דמויות המגלמות אב ואם מבוגרים וכן תמונות משפחתיות. את הקליפ ביים רענן אלכסנדרוביץ'.
במצעד הפזמונים העברי השנתי של רשת ג' דורג השיר במקום ה־17.
בשיר "רוק 30" אזכר הראפר טונה שיר זה, במילים "הילד בן 30, יש לו חוב גבוה", על בסיס שירו של בנאי: "הילד בן 30, יש לו חום גבוה".

==קישורים חיצוניים==
* [https://mshironet.mako.co.il/artist?type=lyrics&lang=1&prfid=57&wrkid=2073 מילות השיר], באתר שירונט
* 
* מאיה קוסובר, [https://www.kan.org.il/Podcast/item.aspx?pid=17804 מהרי נא - אהוד בנאי], בפודקאסט "שיר אחד", 20 ביולי 2020

==הערות שוליים==

קטגוריה:שירי 1996
קטגוריה:שירי אהוד בנאי
קטגוריה:שירים בעברית
קטגוריה:שירים שנכתבו על ידי אהוד בנאי
קטגוריה:שירים על דכדוך
טום וג'רי: הסרט

טום וג'רי: הסרט (באנגלית: Tom and Jerry: The Movie) הוא סרט אנימציה אמריקאי לילדים מסוגת קומדיה מוזיקלית המבוסס על צמד החתול והעכבר, טום וג'רי, שיצרו ויליאם האנה וג'וסף בארברה. סרט זה הוא הסרט הראשון של טום וג'רי ששודר בקולנוע, והוא מחזיר את הדמויות למסך לאחר שלא הופיעו 25 שנים. הסרט מספר על טום החתול וג'רי העכבר שמנסים לעזור לילדה שגרה עם דודתה הרעה ומתגעגעת לאביה. הסרט בוים והופק על ידי פיל רומן, ונכתב על ידי דניס מרקס. 

הסרט הוקרן לראשונה בגרמניה ב-1 באוקטובר 1992, ולאחר מכן בארצות הברית ב-30 ביולי 1993. בישראל הסרט הוקרן לראשונה בדיבוב לעברית ב-16 ביולי 1993. אורך הסרט הוא כ-84 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית והונגרית).

בגרסת המקור של סרט זה, המדבבת של ג'רי הייתה דיינה היל, וזהו היה תפקידה האחרון לפני מותה ב-15 ביולי 1996.

== תקציר העלילה ==
הסרט מספר על טום וג'רי שמפסיקים את היריבות ביניהם לזמן קצר בשביל לעזור לילדה שגרה עם דודתה הרעה ומתגעגעת לאביה.

== הדמויות והמדבבים ==
במאית ומפיקת הדיבוב בעברית הייתה שפרירה זכאי.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|טום החתול
|ריצ'רד קיינד
|חן חגי
|-
|ג'רי העכבר
|דיינה היל
|שרית וינו אלעד
|-
|רובין סטארלינג
|אנדי מקייפי
|טליה ברקאי
|-
|פריסטין פיג
|שרלוט ריי
|יעל עמית
|-
|ליקבוט
|טוני ג'יי
|אלי גורנשטיין
|-
|ד"ר אפלצ'יק
|הרדינג גיבסון
|דב רייזר
|-
|פאגסי
|אד גילברט
|יובל זמיר
|-
|אבא סטרלינג
|אד גילברט
|חיים צינוביץ'
|-
|קפטן קידי
|ריפ טיילור
|אלברט כהן
|-
|סקוואק
|הווארד מוריס
|אוהד שחר
|-
|דרופי
|דון מסיק
|אוהד שחר
|-
|פרנקי
|דייוויד לנדר
|אבי חדש
|-
|מנהיג חתולי רחוב
|
|חיים צינוביץ'
|-
|אישה
|
|שפרירה זכאי
|-
|דמויות שונות
|
|אייל נחמיאס
|}

== פסקול הסרט ==
לסרט יצא בשנת 1992 פסקול מוזיקלי שהופץ על ידי "MCA Records". בפסקול יש 16 שירים, והוא נכתב על ידי הנרי מנסיני. מנהל המוזיקה של הסרט בעברית היה רוני וייס.

== ביקורת ==
תקציב הסרט היה 3.5 מיליון דולר, והוא הרוויח ממכירות הכרטיסים כ-3.6 מיליון דולר. למרות הצלחת הסרט בקופות, הוא קיבל ביקורות שליליות מן המעריצים ומבקרי הקולנוע על הדיאלוגים, השירים, התוכן וחוסר ההתמקדות בדמויות הראשיות. מעריצים ומבקרים רבים מצאו דמיון בין הסרט לסרטים "בת הים הקטנה" ו"הרפתקאות ברנרד וביאנקה" של אולפני ההנפשה של וולט דיסני. ההנפשה של הסרט זכתה לשבחים.

== משחק וידאו ==

לסרט יצאו שני משחקי וידאו:
* המשחק הראשון המבוסס על הסרט, "Tom & Jerry: The Movie", הופץ עבור Sega Master System בשנת 1992, ועבור סגה גיים גיר בשנת 1993. באותה שנה הופץ משחק כף יד על ידי "Tiger Electronics".
* המשחק השני המבוסס על הסרט, "Tom and Jerry: Frantic Antics", הופץ עבור גיים בוי וסגה מגה דרייב בשנת 1993 על ידי "Hi Tech Expressions".

== קישורים חיצוניים ==

* 

* 

קטגוריה:סרטי 1992
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטים באנגלית
קטגוריה:סרטי טום וג'רי
עקיבא ביגמן

עקיבא ביגמן (נולד בכ"ג באב ה'תשמ"ב, 12 באוגוסט 1982) הוא עיתונאי ישראלי. היה ראש דסק התחקירים בערוץ 14, העורך הראשי של אתר "מידה", עיתונאי ועורך מדור הדעות ובעל טור בישראל היום.

==קורות חיים==
ביגמן נואם בכנס החירות הרביעי, [[2017]]
נולד בארצות הברית, אמו ילידת מיניאפוליס. נצר למשפחת אברבנאל, ממגורשי ספרד. עלה עם המשפחה בילדותו, תחילה לקיבוץ שלוחות ולאחר מכן לחיפה, בה גדל. סבא רבא שלו שינה את שם משפחתו מ"בייגל" ל"ביגמן" כדי להיטמע בחברה האמריקאית.

התחנך באמי"ת בחיפה. שירת בצה"ל כמפקד כיתה בחטיבת הראל. בוגר ישיבת הסדר בפתח תקווה (כיום ישיבת אמי"ת אורות שאול בראשות הרב יובל שרלו) ולאחר מכן שימש גם ר"מ באותה ישיבה.

נשוי לברכי ואב לארבעה ילדים. תושב רתמים שבנגב ומשמש גם דובר המושב.

=== קריירה עיתונאית ===
היה תחקירן במוסף "צדק" של מקור ראשון, כתב לענייני משפטים בעיתון ולאחר מכן ממייסדי אתר הימין "מידה" אותו ערך אז רן ברץ. במשך חמש שנים שימש ככתב באתר, לאחר מכן התקדם לסגן עורך, ולבסוף העורך הראשי. למד במקביל וקיבל תואר שני בהיסטוריה יהודית מאוניברסיטת בר-אילן.

ב-2017 החל לעבוד כעיתונאי ותחקירן, עורך מדור הדעות ובעל טור שבועי ב"ישראל היום".

ביולי 2019 הוציא ביגמן את ספרו הראשון "כיצד הפך נתניהו את ישראל לאימפריה" בהוצאת סלע מאיר.

ביולי 2021 החל לשמש כראש דסק התחקירים בערוץ 14, וביוני 2023 הודיע בחשבון הטויטר כי הוא עוזב את ערוץ 14 וחוזר לאתר "מידה".

===פודקאסט===
ביולי 2023 השיק ביגמן פודקאסט בהגשתו בשם "אידיוטים שימושיים".

== קישורים חיצוניים ==

* 
* 
* 
* 
* 
* 

ממאמריו (מדגם):
* [https://mida.org.il/author/akibigman/ באתר מידה]
* [https://akivabigman.com/ הבלוג של עקיבא ביגמן]
* [https://www.listennotes.com/podcasts/אידיוטים-שימושיים-עקיבא-ביגמן-ואיתן-אורקיבי-RQPaJFu6pz3/ הפודקאסט של עקיבא ביגמן ואיתן אורקיבי]
* [http://myesha.org.il/_Uploads/dbsAttachedFiles/34310.pdf מאמר על תוכנית סלאם פאיד] שכתב יחד עם יגאל דילמוני למועצת יש"ע.

== הערות שוליים ==

קטגוריה:סגל ישראל היום
קטגוריה:סגל מידה
קטגוריה:סגל מקור ראשון
קטגוריה:בעלי טור ישראלים
קטגוריה:בוגרי אוניברסיטת בר-אילן
קטגוריה:בוגרי ישיבת אורות שאול
קטגוריה:ישראלים ילידי ארצות הברית
קטגוריה:סגל עכשיו 14
קטגוריה:מועצה אזורית רמת הנגב: אישים
קטגוריה:ישראלים שנולדו ב-1982
המוזיאון להיסטוריה יהודית בבלגרד

המוזיאון להיסטוריה יהודית בבלגרד (בסרבית קירילית: Јеврејски историјски музеј, בסרבית בכתב לטיני: Jevrejski istorijski muzej) הוא מוזיאון הממוקם בבלגרד בירת סרביה, והוא המוזיאון היהודי היחיד במדינה זו. המוזיאון, אשר נחנך ב-1948 ביוזמתו של אלברט וייס, מציג את ההיסטוריה של יהדות סרביה ויהדות יוגוסלביה, ומתמקד בקורותיה של יהדות בלגרד.

==היסטוריה ואוספים==
לאחר תום מלחמת העולם השנייה, בעקבות שואת יהודי יוגוסלביה, ועם חידוש פעילותו של "אגוד הקהילות היהודיות ביוגוסלביה", יזם אלברט וייס את הקמתו של ארכיון היסטורי לתולדות יהודי המדינה. הוא יצא בקול קורא לקהילות השונות לאסוף חמרים. ב-1948 נוסד הארכיון ובמשך 10 שנים נאספו אליו 10,000 תעודות, מסמכים, צילומים ואביזרים. הארכיון ובהמשך המוזיאון, מוקמו בבניין אשר שימש כבית מדרש של הקהילה הספרדית בבלגרד. הבניין הוקם ב-1928 לפי תכנון של האדריכל שמואל סומבול. ב-1953 התקיימה התערוכה הראשונה במקום. לאורך השנים נאספו גם חפצי יודאיקה מהקהילות השונות. ב-19 במאי 1960 נפתח המוזיאון רשמית ובאופן שוטף לקהל הרחב. ב-1969 שופץ המבנה ובוצע ארגון מחדש של תצורת המוזיאון ובכלל זה הצגת תערוכות קבע. בראשית שנות ה-80 של המאה ה-20 החלו להתקיים במקום כנסים אקדמיים בסוגיות העוסקות והמשיקות ליהדות יוגוסלביה, כאשר הכנס הראשון שנערך ב-1980 עסק בשאלת הפרשנות לממצאים הארכאולוגיים בצ'לארבו. חלק נרחב מתכני המוזיאון מוקדשים להשתתפות יהודי יוגוסלביה במאבק הפרטיזני בתקופת מלחמת העולם השנייה.

ב-2005 הועברו מהמוזיאון בבלגרד למוזיאון ארצות הברית לזכר השואה מסמכים נבחרים העוסקים בשואת יהודי יוגוסלביה מטעם המדינות השונות אשר שלטו ביוגוסלביה לאחר חלוקתה: גרמניה הנאצית, בולגריה, איטליה ומדינת קרואטיה העצמאית.

==קישורים חיצוניים==

* 
* [http://museu.ms/museum/details/220/jewish-historical-museum-in-belgrade Jewish Historical Museum in Belgrade], באתר museu.ms 
* [https://guidol.co.il/item/91787/המוזיאון-להיסטוריה-יהודית-Jevrejski-istorijski-muzej המוזיאון להיסטוריה יהודית בבלגרד] , באתר guidol.co.il
* 

==הערות שוליים==

קטגוריה:בלגרד: מוזיאונים
קטגוריה:מוזיאונים לתולדות עם ישראל
קטגוריה:אירופה: מוזיאונים בנושא יהדות
קטגוריה:יהדות בלגרד
Aha Shake Heartbreak

Aha Shake Heartbreak הוא אלבום האולפן השני של להקת הרוק האמריקאית קינגס אוף ליאון. האלבום יצא לאור בממלכה המאוחדת ב-1 בנובמבר 2004 ובארצות הברית ב-22 בפברואר 2005. זהו האלבום היחידי של הלהקה שיש עליו תווית אזהרת גיל וזאת בשל השפה הקשה בשירים "Taper Jean Girl", "Rememo", "Soft" ו-"Four Kicks". עטיפת האלבום מזכירה את עטיפת האלבום A Night At The Opera של להקת קווין; עטיפת האלבום בבריטניה ובאירלנד היא בעלת רקע שחור. שם האלבום נגזר משורה בשיר "Taper Jean Girl". רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. באוסטרליה האלבום הצליח במיוחד, והוא הופיע במצעד 50 הגדולים גם בשבועות שלאחר צאתו וגם בשנית בשנת 2008. האלבום נמכר בכ-910,000 עותקים ברחבי העולם, והוא נכלל במקום ה-39 במצעד 100 האלבומים של העשור שערך המגזין רולינג סטון.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! אירלנד (IRMA)
| פלטינה ×2
| 30,000
|-
! ניו זילנד (RMNZ)
| זהב 
| 7,500
|-
! הממלכה המאוחדת (BPI)
| פלטינה ×2
| 600,000
|}

==קישורים חיצוניים==

קטגוריה:אלבומי 2004
קטגוריה:קינגס אוף ליאון
קטגוריה:אלבומים באנגלית
קטגוריה:אלבומי חברת RCA רקורדס
Good Girl Gone Bad Live

Good Girl Gone Bad Live הוא אלבום ה-DVD הראשון של הזמרת ריהאנה אשר מתעד את הופעתה של הזמרת במנצ'סטר במסגרת סיבוב ההופעות שלה "Good Girl Gone Bad Tour". ה-DVD יצא ב-9 ביוני 2008 על ידי דאף ג'אם וצולם ב-6 בדצמבר 2007.

בנוסף להופעה עצמה ה-DVD מכיל גם קטעים מאחורי הקלעים המראים את ההכנות של סיבוב ההופעות. ה-DVD היה מועמד לפרס גראמי בקטגוריית "הסרט המוזיקלי הארוך הטוב ביותר".

== ביקורת והצלחה ==
דעות המבקרים על המופע היו חלוקות. הם שיבחו את המופע, את השירים ואת הרקדנים, אם כי היו גם ביקורות שליליות כלפי דברים טכניים כמו זוויות הצילום. ה-DVD הגיע לעשרייה הפותחת ב-9 מדינות, בהן ארצות הברית, שם הגיע למקום ה-6 ואף הגיע למעמד זהב עם מכירות של 50 אלף עותקים.

בשווייץ ובאוסטרליה הגיע למקום הראשון, ובאוסטרליה אף הגיע למעמד פלטינה עם מכירות של 15 אלף עותקים.

== רקע והוצאה ==
לאחר יציאת אלבומה השלישי Good Girl Gone Bad, יצאה ריהאנה לסיבוב ההופעות "Good Girl Gone Bad Tour" על מנת לקדם את האלבום. זהו היה סיבוב ההופעות הבין לאומי הראשון שלה לאחר שסיבוב ההופעות הקודם שלה היה בתחומי צפון אמריקה בלבד. ב-6 בדצמבר 2007 קיימה ריהאנה הופעה במנצ'סטר שבאנגליה. אותה הופעה צולמה באופן מקצועי ויצאה במסגרת ה-DVD.

ב-9 ביוני 2008 יצא ה-DVD באופן רשמי. במספר מהמדינות בעולם הוא פורסם בתאריכים מאוחרים יותר, כמו למשל בבריטניה ובגרמניה. בחלק מהמדינות הוא יצא גם בפורמט של הורדה דיגיטלית.

== מיקומי שיא ==
כל מצעדי האלבומים שלהלן, הם מצעדי אלבומי וידאו בלבד.

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|15,000
|-
!ארצות הברית (RIAA)
|זהב
|50,000
|-
!ברזיל (Pro-Música Brasil)
|זהב
|15,000
|}

== קישורים חיצוניים ==

* [https://music.apple.com/au/album/good-girl-gone-bad-live/283129314 האלבום], על פי אייטונס

==הערות שוליים==

קטגוריה:אלבומי וידאו מ-2008
קטגוריה:אלבומי ריהאנה
קטגוריה:אלבומי וידאו באנגלית
קטגוריה:אלבומי חברת דאף ג'אם
Because of the Times

Because of the Times הוא אלבום האולפן השלישי של להקת הרוק האמריקאית קינגס אוף ליאון. האלבום יצא לאור ב-2 באפריל 2007 בממלכה המאוחדת וביום שלאחר מכן בארצות הברית. רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. האלבום הגיע למקום השישי במצעד האלבומים השנתי של מגזין NME ולמקום ה-31 במצעד של מגזין רולינג סטון.

== רשימת רצועות ==
 

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! בלגיה (BEA)
| זהב 
| 25,000
|-
! גרמניה (BVMI)
| זהב 
| 100,000
|-
! אירלנד (IRMA)
| פלטינה ×3
| 45,000
|-
! ניו זילנד (RMNZ)
| פלטינה 
| 15,000
|-
! הממלכה המאוחדת (BPI)
| פלטינה ×3
| 900,000
|}

==קישורים חיצוניים==

קטגוריה:אלבומי 2007
קטגוריה:קינגס אוף ליאון
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי חברת RCA רקורדס
Mechanical Bull

Mechanical Bull הוא אלבום האולפן השישי של להקת הרוק האמריקאית, קינגס אוף ליאון. האלבום יצא לאור ב-20 בספטמבר 2013 באירלנד, גרמניה, שוודיה ואוסטרליה, ב-23 בספטמבר בממלכה המאוחדת וב-24 בספטמבר בצפון אמריקה. בשלהי 2013, היה מועמד האלבום בטקס פרסי גראמי ה-48 בקטגוריית "אלבום הרוק הטוב ביותר". רוב הביקורות על האלבום היו חיוביות והוא קיבל ציונים גבוהים באתרי המוזיקה השונים. האלבום הגיע למקום השני במצעד הבילבורד 200 האמריקאי, לאחר שמכר כ-110,000 עותקים בשבוע הראשון לצאתו. נכון לאוגוסט 2016, האלבום נמכר בכ-347,000 עותקים בארצות הברית לבדה. בממלכה המאוחדת האלבום הגיע למקום הראשון במצעד האלבומים הרשמי, לאחר שנמכר בכ-71,000 עותקים בשבוע הראשון לצאתו. נכון לאוקטובר 2016, האלבום נמכר בכ-323,240 עותקים בממלכה המאוחדת לבדה.

הלהקה הופיעה עם סינגלים מהאלבום בתוכניות בוקר טוב אמריקה, Jimmy Kimmel Live!, Late Night with Jimmy Fallon עם ג'ימי פאלון וסאטרדיי נייט לייב.

== רשימת רצועות ==
 

== מיקומי שיא ==

==קישורים חיצוניים==

קטגוריה:אלבומי 2013
קטגוריה:קינגס אוף ליאון
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד